Document ID: /roh_data/filtered/fineweb-2-filterrobots_roh.jsonl.gz/51111

RTR - Da Mustér a Müstair – in’aventura a travers il Grischun
Ir a pe da la damaun baud fin la saira tard e perfin durant la notg, durmir sut tschiel stailì, en chamonas ubain en tenda. Visitar lieus enconuschents, scuvrir perlas zuppadas dal Grischun e pudair far ina scursanida tras in tunnel ch’è uschiglio scumandà per peduns. Accumpagnads da las pli differentas persunas, tranter auter da la moderatura da SRF Oceana Galmarini e dal moderatur Nik Harmann. Ed els han cuschinà savens risotto e perfin fatg café sisum il Piz Beverin.
Tut quai è stada l’aventura dal moderatur Livio Foffa, ses chaun Loui ed ils umens da camera Curdin Fliri e Roman Schmid. Durant 8 dis han els fatg viadi da Mustér a Müstair. Tut en tut 250 kilometers e 15’000 meters differenza d’autezza. La gronda part a pe, ma era culs meds publics, auto, bartga e perfin a chaval. In viadi, sur munts e vals, sur pass ed en vitgs, sper lais e tras guauds, cun surpraisas positivas e divertentas – ma oravant tut cun inscunters cun Rumantschs e Rumantschas interessantas, cun grond cor e bun umor. In viadi che mussa la variaziun da noss chantun e sia populaziun, autentic, cordial ed unic.
Ein Film von RTR Cuntrasts mit deutschen Untertiteln. Teil 2
L’istorgia dal chantun Grischun...